側田

**側田**（；，），原名**羅定偉**，**側田**係Justin嘅譯音，身高，係一個香港歌手、詞曲作家同唱片監製，美籍華人，喺美國紐約出世。係左優。

## 個人簡介
佢喺美國紐約出世。2歲跟屋企人返香港。喺香港時喺聖保羅男女小學及中學讀書。1989年佢美國西雅圖繼續佢嘅中學生涯。佢曾經喺西雅圖華盛頓大學（University of Washington）讀書，2年後轉到羅德島設計學院（Rhode Island School of Design）主修平面設計，重喺1999年取得學位。畢業後，佢喺加州聖塔克萊拉（Santa Clara）嘅雅虎當網頁設計員。由於佢覺得喺雅虎嘅工作極之沉悶，所以決心返香港從事音樂工作，係爲咗佢嘅理想而回流。期間都爲Yahoo!做一啲短期工作。

佢出身喺音樂世家。佢嘅三叔羅尙正（Ted Lo）係香港編曲、監製同爵士樂鋼琴手。佢本身亦都係香港兒童合唱團同中小學校內合唱團嘅團員，由細對音樂產生濃厚嘅興趣。1981年，作曲家顧嘉煇曾經揾佢同佢嘅阿妹羅定潔Roxane爲一個芭比廣告唱歌。而佢喺一個AXE洗潔精嘅廣告入面演唱。除咗唱歌外，佢6歲就自己嘗試彈琴同作曲，10歲學結他。

## 個人事業
喺返香港初期，佢曾從事自由設計行業，幾次自製demo音樂帶寄畀各大唱片公司，但成績唔好。直到2003年，佢嘅三叔羅尙正（Ted Lo）將佢介紹畀著名作曲人同監製雷頌德。佢都將側田簽入自己旗下嘅On Your Mark Ltd音樂創作公司。佢正式開始佢嘅音樂事業。曾經參加新秀，參賽歌曲係TANK嘅《專屬天使》。此外，佢曾經爲陳慧琳嘅歌曲監製，都喺衛蘭嘅《Day and Night》專輯擔任唱片監製。除監製外都爲古巨基編寫《大雄》同《傷追人》2首大熱歌曲。另外佢曾負責主唱商業電台節目《絕情谷》第一首主題曲同新城娛樂台《聯Fan BARcode》主題曲。

2005年，側田喺古巨基嘅《勁歌金曲演唱會》入面演出。喺清唱環節入面有好多讚賞，並得到「金牌經理人」黃柏高賞識，將佢簽入金牌娛樂事業有限公司，行到幕前，並以側田作爲藝名（側田源自其英文名Justin嘅粵語諧音）。佢獨特嘅唱腔再加上大衆化嘅情歌令佢成爲2005年炙手可熱嘅新人。當時佢嘅主打歌「好人」、「Erica」、「命硬」同「我有今日」大獲好評。佢重喺2005年年底嘅香港四大傳媒音樂頒獎禮入面攞咗所有新人男歌手嘅獎項。「（詳細見獎項）」

佢喺2005年推出首張唱片《Justin》。佢個人包辦超過一半歌曲嘅創作，首日銷量達15,000張，直至2006年2月10號爲止，銷量已達35,000張，銷量更達到金唱片嘅要求，重成爲2005年金牌唱片公司最暢銷嘅唱片之一。而根據統計，Justin大碟，直至2006年3月21號，銷量已達白金唱片嘅數字。

佢喺2006年3月26號喺香港體育館舉行《芝華士側田One Good Show個人演唱會》，演唱會門票喺2006年2月13號開售，10分鐘內即刻爆滿，唱片公司即刻宣佈加開2場《芝華士側田Two Good Shows個人演唱會》，喺4月18號同19號舉行。喺呢3場演唱會入面，佢除咗大展歌喉外，重喺中段加上跳舞環節，令人耳目一新。喺首場演唱會嘅前2日，佢推出佢第2隻嘅個人專輯《No Protection》，大碟主打歌《Volar》、《Kong》、同《決戰二世祖》都係大熱；直至2006年5月為止，銷量亦已達30,000張，係佢第2隻獲得金唱片嘅個人專輯。《芝華士側田One Good Show！演唱會》重攞咗2006年新浪樂壇民意指數頒獎典禮嘅「我最喜愛演唱會」大獎。

佢喺2006年以男主角身份拍攝電影《戀愛初歌》，票房幾好。而佢爲該電影主唱嘅主題曲《情歌》，喺2006年各大頒獎典禮入面獲得多個獎項。由於箇年佢嘅演唱會表現、唱片銷量同佢嘅人氣都十分理想，令佢初奪「叱咤樂壇男歌手」銅獎同「新城勁爆男歌手」三甲之一。佢由初出道時嘅「最佳男新人」，到打入「最佳男歌手」三甲之一，只係用咗短短一年嘅時間。

佢喺2007年2月8號至11號喺香港體育館紅館舉行《港樂‧側田演唱會》（HKPO & Justin Live in love with the philharmonic Live）。佢係眾多同港樂（香港管絃樂團）合作嘅歌手入面年資最淺嘅一個。港樂揀選合作嘅流行歌手一直都嚴謹，港樂好欣賞佢嘅創作才華同對音樂嘅觸覺，希望藉住呢次同佢合作，將嚴肅嘅管弦樂注入新嘅元素，喺2月14號情人節前夕帶畀觀眾，特別係後生嘅一羣，令佢哋感受到管弦樂新鮮同卓越嘅一面。

佢喺2007年推出籌備一年幾嘅第3張個人專輯《JTV》，收錄咗14首中英文同國語歌曲。JTV嘅製作比從前嘅大碟重嚴謹認眞，該碟主打歌「男人KTV」，由胡彥斌同甄健強等參與曲詞。呢首歌曲喺派台後一個月，喺亞太區各地嘅卡啦OK中點播率超過200萬次。直至2007年11月18號爲止，JTV銷量都達20,000張，成爲佢第3隻獲得嘅金唱片嘅個人專輯。而佢重成功憑《男人KTV》喺2007年度香港嘅4大音樂頒獎典禮入面，佢攞咗其中一個所有十大歌曲獎。

佢喺2008年10月1號至7號喺香港國際展貿中心—Star Hall舉行第3次大型個唱《Air Justin 08 Live》，喺演唱會前重推出年度大碟《阿田》爲箇次演唱做勢。喺呢7晚嘅演出中，佢除咗一貫唱出佢嘅大熱作品外，重加入咗跳舞同小型音樂劇嘅環節。此外，佢喺演唱會入面加插咗一段搖滾音樂嘅表演，有好多讚賞。佢出道4年內3次舉辦個唱，呢個數字咁頻密係香港樂壇嘅歌手當中比較罕見。《阿田》入面嘅主打歌《三十日》，好受歡迎，有傳呢首歌係爲前緋聞女友林苑創作。

2009年頭，佢回歸電影同製作音樂事業上，拍攝電影《保持愛你》，重爲電影創作插曲《無言無語》，同埋推出個人首張精選大碟《From JUSTIN － Collection of His First 3 years》。此外，佢不斷到國內外舉行音樂會，個人嘅知名度喺國內漸漸提高，重有機會爲國內重點電影《機器俠》唱作主題曲。佢係圈中歌手，包括方力申、蔡卓妍、李克勤等創作歌曲，結果都順利攞到幾個佢一直渴望擁有嘅唱作人獎。

2010年，佢再推出粵語專輯《我沒有變過 愛的習慣》，其中主打歌《無限大》、《合唱歌》同《愛的習慣》好受歡迎。
箇年年底，佢推出新歌《Saranghae》，韓文嘅意思係我愛妳，係爲佢嘅韓國女友創作。另一方面，傳媒報導咗佢同日本模特兒嘅緋聞，令佢大受打擊，產生咗離開香港嘅主意。2011年，佢喺1月27同28號喺紅館開第3次演唱會，重表示之後將會移居中國北京，去中國內地發展，暫別香港樂壇。一方面係韓國女友住喺北京，另一方面係佢厭倦香港傳媒同想轉換新環境，所以北上搵唔同嘅發展。2011年暫別香港樂壇後，就移居北京做新嘅創作基地。喺大陸陣時，佢爲電視劇《小兒難養》演唱插曲《你的海》。

2012年頭，佢以千萬薪酬加盟寰亞娛樂，同一眾舊金牌戰友楊千嬅同蘇永康等重聚。2012年11月，佢𠹺伏一年再度發聲，首次國語創作單曲《很想很想說再見》。喺2012年就嚟完陣時，佢揀咗國語作做創作主力。佢喺2011年初宣佈暫別香港地區，再喺2013年初再戰香港樂壇，整整2年嘅時間。2013年2月，再戰樂壇佢由舊年加盟寰亞音樂之後，一直積極咁喺籌備加盟新公司後嘅首張個大碟，同乘勢再踏紅館舞台，5月舉行個人演唱會，叫「側田命硬世界巡迴演唱會（香港站）」，佢希望同香港一樣一有唔死精神，所以佢將其中一首歌曲《命硬》做演唱會嘅主題。由於5月嘅演唱會反應熱烈，所以佢喺8月再開一場「繼續命硬」演唱會。

踏入2014年，佢正式專心將工作集中喺香港，先後推出粵語單曲《一粒糖》同《I MISS LOVE》。《I MISS LOVE》係側田同韓籍女友分手後嘅心聲。8月，佢重聯同劉浩龍爲TVB劇集使徒行者演唱主題曲《行者》。2015年6月5號同6號舉行「側田WeTouch LIVE 2015世界巡迴演唱會-香港站」；同時再度推出廣東大碟「Never Odd Or Even」，係適合細路同成年人聽爲創作概念專輯。2016年8月13號，喺大馬舉行全新首站演唱會《Heads Up巡迴演唱會 – 大馬站》10月，參加江蘇衛視《蒙面唱將猜猜猜》第4、5、6期節目。　

2017年2月，加盟湖南衛視《歌手2017》、爲第二位挑戰歌手，喺第三輪補位賽憑住《命硬》一曲以平票第四名挑戰成功，跟住喺第三輪遭到淘汰，之後喺突圍賽演唱《停格》以第十名突圍失敗。

## 緋聞同負面新聞
佢喺2006年初被香港八卦雜誌一本便利（現稱FACE）記者偷拍到同新晉女歌手林苑一齊喺側田寓所。雜誌重以封面報導宣稱係側田嘅脫帽照。偷拍照顯示側田頭頂頭髮稀疏，呈地中海同M字額等跡象。便利遂大造文章，事件引起軒然大波。前「金牌經理人」黃柏高對此震怒，旋即向該雜誌發出聲明，同召開記者會高調譴責呢次事件。黃柏高重召集當時喺金牌娛樂當紅藝人古巨基同楊千嬅爲側田撐場支持，聲明同記者會冇對雜誌所報導嘅相關內容作出正面解釋，剩係對藝人應有嘅自由作出維護，譴責雜誌行爲唔當，破壞樂壇新人嘅未來。而2位當事人都拒絕承認彼此有或發生過任何關係。但自此以後，佢嘅緋聞另一半就剩係得林苑一人。偷拍事件發生喺側田宣佈舉行首次紅磡體育館個人演唱會之後，本來外間對一位新人喺紅館開演唱會，普遍唔存厚望，但此事件就多少爲當時嘅側田帶來更多注目、人氣同支持，結果演唱會成績好好，重要宣佈加場。佢喺呢件事發生前已宣傳佢第一個個人演唱會時，已宣佈屆時將會以脫帽作招徠，吸引觀眾。自言天生頭髮孿嘅佢出道後一直戴上各式各樣嘅帽子示人。偷拍事件發生後，懷疑禿頭照曝光，結果佢喺演唱會中並冇履行除帽諾言。

2009年9月23號，同喺歌壇叫兄弟嘅曹格，前後腳喺中環卑利街一間酒吧消遣，期間曹格喺酒意下於酒吧入面同人起衝突，繼而動武，側田勸交。之後2人上的士離開時，曹格突然落車重攞起並揮舞鋒利路牌圖施襲，同起飛腳踢車入面嘅人，由於記者聽到車廂入面傳來一聲慘叫，疑側田被踢中下體受傷，好彩被友人阻止，先避免進一步發生流血事件。翌日曹格睇媒體報導驚覺事情嚴重，召開記者會解釋同道歉，重表示如果警方有需要，唔理人喺邊度，都會全力配合調查。而側田因同曹格爭執過程中帽子落地，結果呢次事件之後卒之喺TVB某綜藝節目中脫帽示人。

## 爭議
### 甫出道便喺香港體育館開演唱會
喺香港體育館（俗稱「紅館」）舉辦個人演唱會，一直都係唔少香港歌手嘅奮鬥目標，而通常歌手要喺歌唱事業上累積一定成就後先會有呢個機會。

2006年2月，側田宣佈即將喺3月開辦個人演唱會，即距離佢首張專輯推出僅4個月後，呢位新晉歌手而言乃前所未有，惹來唔少輿論。雖然佢喺出道前一直從事歌曲創作，但屬於佢嘅個人作品喺當時剩係有《Justin》專輯入面嘅10首歌，所以佢受外間質疑夠唔夠歌唱。結果演唱會門票好受歡迎，喺10分鐘入面即刻賣嗮，唱片公司重宣布加開2場，可謂係佢出道後迅速踏上紅館舞台之舉寫上圓滿結局。

收尾Soler仿傚側田「一碟上紅館」嘅大膽舉動，都成爲另一個新人喺紅館開演唱會嘅成功例子。

## 音樂作品
### 派台歌曲成績

*（*）表示仍在榜上
*（**(1)**）表示兩週冠軍
***粗體**表示四台冠軍歌

### 專輯

### 雜錦專輯
;2006年
*1月：Love 05情歌全K集DVD
*3月：好人歌集 CD
*8月：《戀愛初歌》電影原聲大碟CD+DVD
*8月：Love 06情歌集（2CD）
*11月：Love 06情歌全K集 Music Videos & Karaoke（DVD）

;2007年
*2月：《情意結》CD+MV+卡拉OK DVD
*3月：Love 07情歌集（2CD）
*4月：叱吒新一代（2CD）
*4月：Love 07情歌集 Karaoke（2DVD）
*6月：金牌醇音樂（CD+DVD）
*8月：High School Musical 2 Soundtrack（Hong Kong Version）
*11月：Love 07 情歌集 壓軸篇（2CD）
*12月：Love 07 情歌集 壓軸篇（2CD+DVD）
*12月：A Brighter Christmas（With Sharon & Friends）

;2008年
*8月：金牌主題曲（2CD）

;2009年
*3月：Love Best最愛情歌集2（3CD+DVD）
*5月：鋼琴心情101（6CD）
*5月：Love 09情歌集（2CD）

;2011年
*11月：那些年，我們一起聽過的歌（廣東歌曲精選）（2CD）

### 音樂會／演唱會
;2005年
* 1月2號：「四海同心送關懷」南亞海嘯慈善籌款活動（同金牌娛樂嘅歌手合作某個環節，佢當時未出道）
* 3月7號－9號：古巨基勁歌.金曲演唱會（和音，佢當時未出道）
* 8月3號：楊千嬅x林一峰 拉闊音樂會（嘉賓）
* 10月14號：Moto903新樂潮拜音樂會（同古巨基合作）
* 11月3號：新城古巨基友唱友和音樂會（嘉賓）

;2006年
* 2月25號：楊千嬅 x 古巨基 古舞飛楊馬來西亞新年演唱會06（嘉賓）
* 3月26號：芝華士**側田**《One Good Show 2006》個人演唱會（首次紅館）
* 4月18號－19號：芝華士**側田**《Two Good Shows 2006》個人演唱會（首次紅館）
* 5月19號、21號：TOP+樂壇新勢力澳洲拉闊演唱會
* 6月30號：新城唱好陳慧琳Kelly Spirit音樂會（嘉賓）
* 9月1號：屈臣氏《聽側田唱》天河音樂會
* 9月13號：屈臣氏《聽側田唱》音樂會
* 10月21號：澳門電訊25週年銀禧呈獻—側田One Good Show！澳門演唱會
* 12月24號：側田《聖誕派對One Good Show！》馬來西亞演唱會

;2007年
* 2月8號－11號：港樂Ⅹ側田In Love with the Philharmonic Live唱奏會（第2次紅館）
* 2月14號：澳門漁人碼頭拉近偶像系列—《情人節浪漫獻禮》側田演唱會
* 2月25號：溫哥華中僑慈善群星夜（嘉賓）
* 3月17號：芝華士醇音樂會
* 4月26號：哈林演唱會（表演嘉賓）
* 4月29號：加州紅903遊樂團音樂集會
* 5月5號：903 id club 拉闊音樂會
* 5月19號：Justin One Good Show!（澳洲悉尼）
* 5月31號：恒生勁爆Music World-BRAVO!JUSTIN唱好音樂會
* 6月7號：周大福 Perfect Moment2007鉑金巨星夜
* 8月4號：2007軒尼詩VSOP炫音之樂年中盛會
* 9月7號、12號：古巨基The Magic Moments演唱會2007（嘉賓）
* 10月4號：Moov Live Justin新碟音樂會
* 11月9號：健達繽紛樂903繽紛音樂園音樂會
* 12月7號：看透鄧麗欣2007演唱會（嘉賓）
* 12月23號：古巨基The Magic Moments聖誕魔幻馬來西亞演唱會2007（嘉賓）

;2008年
* 1月11號、13號－14號：吳雨霏Lady K LIVE 08演唱會（嘉賓）
* 2月13號：溫哥華中僑慈善群星夜（同張敬軒、梁漢文、薛凱琪等歌手合作）
* 3月22號：The Chorus Show專業和音清唱會（即場嘉賓）
* 3月27號：Nokia我系音樂會（同古巨基、謝安琪、吳雨霏、小肥合作）
* 4月12號：TVB盧冠廷天鳥回歸音樂會（嘉賓）
* 5月9號：百威啤酒傾情贊助「**側田**唱享奧運」歌友會（台山站）
* 5月10號：百威啤酒傾情贊助「**側田**唱享奧運」歌友會（江門站，同小肥合作）
* 5月16號：盧冠廷「2050」演唱會（嘉賓）
* 5月19號：百威啤酒傾情贊助「**側田**唱享奧運」歌友會（汕頭站）
* 6月1號：「演藝界5·12關愛行動」大匯演（同金牌娛樂嘅歌手合作某個環節）
* 6月7號：百威啤酒傾情贊助「**側田**唱享奧運」歌友會（中山站）
* 6月26號：周大福 Perfect Moment 鉑金巨星夜2008（同庾澄慶等歌手合作）
* 8月29號：Haji vs Mini - A Virtual Reality Debut Show 夏至音樂會（嘉賓）
* 9月5號：Chivas Studio Private Event
* 10月1號－7號：側田Air Justin 08 Live演唱會
* 10月11號：側田天空之田廣州演唱會2008
* 10月18號：側田Air Justin 08 Live馬來西亞雲頂演唱會
* 11月6號：公益金一起唱和.明報周刊精彩四十年慈善音樂會（同黎明、李克勤同張敬軒等歌手合作）

;2009年
* 2月9號：側田Air Justin 09 Live 美國大西洋城演唱會
* 3月14號：金牌大風2009澳門威尼斯人演唱會
* 4月6號：Philip Stein x JUSTIN Collection Party Live音樂會
* 7月18號：百威 - 側田歌友會@韶關站
* 7月26號：側田Air Justin 09 Live 加拿大多倫多演唱會
* 8月7號：百威 - 側田歌友會@清遠站
* 8月15號－16號：Summer Pop Live In HK 2009（同吳雨霏、周筆暢等歌手合作）
* 8月17號：「88水災關愛行動」籌款晚會（同張敬軒、胡彥斌等歌手合作）
* 8月20號：永明金融呈獻 － 新城18聲光綻放音樂會（同李克勤、楊千嬅等歌手合作）
* 8月22號：百事蓋世群音MTV·側田音樂會@深圳站
* 9月12號：馬來西亞《T音樂節》音樂會
* 9月30號：新城十八巨星匯聚慈善音樂會
* 10月9號： 蓋世群音  音樂先鋒榜群英會 側田汕頭音樂會
* 12月6號： 新城環保聖誕音樂力量巨星音樂會
* 12月19號： 2009唱響中山演唱會
* 12月31號：2009澳門除夕倒數音樂會

;2010年
* 3月14號：港樂滬動音樂會
* 5月6號：903id club 拉闊音樂會 張敬軒 x 側田 x 林宥嘉
* 5月8號： Uncle Ray金曲迴響獻愛心慈善音樂會
* 8月14號：Justin Genting Concert 2010
* 8月22號：永明金融呈獻 新城邁向20聲光綻放音樂會
* 9月25號：曹格VS側田溫莎好友音樂會
* 10月8號：新城i Do音樂會
* 11月6號：新城Love and the City音樂會

;2011年
* 1月27號－28號：Around the World Tour 2011（第3次紅館）
* 9月27號：澳門威尼斯人周年演唱會
* 10月22號：Around the World Tour 2011大馬站

;2012年
* 2月14號：「情像一首歌」側田巡迴音樂會－佛山站
* 11月23號： C AllStar《C AllLive 2012》（嘉賓）
* 11月26號：「再見側田新歌」首唱會
* 12月21號：「情像一首歌」側田巡迴音樂會－新會站
* 12月23號：「情像一首歌」側田巡迴音樂會－花都站

;2013年
* 5月25號：側田命硬世界巡迴演唱會2013－香港站 Justin Tough Live World Tour 2013（第4次紅館）
* 7月26號：側田命硬世界巡迴演唱會2013－馬來西亞站 Justin Tough Live World Tour 2013－Genting
* 8月4號：側田命硬世界巡迴演唱會2013－廣州站 Justin Tough Live World Tour 2013－Guangzhou
* 8月29號：側田繼續命硬演唱會2013－香港站 Justin Tough Live RESTART 2013（第5次紅館）
* 9月1號：百事最強音音樂會（江門站）
* 9月13號：百事最強音音樂會（順德站）
* 9月20號：百事最強音音樂會（湛江站）
* 9月27號：百事最強音音樂會（肇慶站）

;2014年
* 4月5號：側田命硬演唱會2014－澳門站 Justin Tough Live World Tour 2014－Macau
* 4月13號：側田Justin x 小肥 Connected Tour Show in Manchester
* 4月15號：側田Justin x 小肥 Connected Tour Show in London
* 5月20號：側田520 我‧愛‧你 爵士Live音樂會（佛山）
* 8月16號：側田想愛音樂會（廣州）
* 9月8號：屈臣氏蒸餾水呈獻」超越界限至清至純音樂會
* 12月13號：側田一愛一生拉闊音樂會（清遠）

;2015年
* 5月24號：IMPERFECT 好人演唱會 in Reno（美國）
* 6月5號－6號：側田WeTouch Live 2015世界巡迴演唱會（第6次紅館）

;2016年
* 8月13號：側田Justin Heads Up巡迴演唱會－大馬站

### 幕後創作

### 單曲
*2006年：A Song Per Day（電影《天生一對》插曲）
*2006年：感動（TVB 韓劇《宮》主題曲）
*2007年：飛就飛 （歌舞青春2 OST 「Everyday」粵語版，同吳雨霏合唱）
*2008年：躍動的心（TVBJ2翡翠二台 台歌）
*2009年：中間人（電視劇《鹿鼎記》主題曲，同古巨基合唱）
*2009年：Come On (電影《機器俠》OST）
*2009年：You'll Lose (電影《機器俠》OST）
*2011年：3 Months (收錄在「2011新能量音樂計劃」合輯《就是現在》）
*2013年：你的海 (電視劇《小兒難養》插曲）
*2014年：行者（電視劇《使徒行者》主題曲，同劉浩龍合唱）
*2015年：出口（電視劇《以和為貴》主題曲，同李思捷合唱）
*2015年：密偈（綜藝電視節目《閨密教煮》主題曲，同梁家玉合唱）
*2015年：Grown Up Christmas List（同王梓軒合唱）
*2016年：同步（電視劇《鐵馬戰車》主題曲）
*2017年：世事如夢（電視劇《平安谷之詭谷傳說》主題曲，改編自台灣歌手李宗盛主唱嘅《凡人歌》）

## 演出作品
### 電影
;2006年
* 天生一對（客串）飾演馮昇平
* 戀愛初歌 飾 阿奇

;2007年
* 踢躂小企鵝（香港粵語版）配音（角色：曼寶）

;2009年
* 保持愛你 飾演阿偉

;2010年
* 72家租客 飾 哈公（少年）
* 愛 · 發現 （微電影）（自己出演）

;2013年
* 喜愛夜蒲 3（客串）

### 電台廣播劇
;2006年
*《 聯FAN所－學園炸彈殺人事件 (吳雨霏、側田)》新城電台

;2014年
* 《大城小故事》（楊千嬅、側田、方力申）（商業電台 叱咤903）

### 電視節目（[[無綫電視]]）
;2005年
* 千秋巨獻音樂旅程：由世界中心開始

;2006年
* 美女廚房 (第一輯)－第11集（8月13號）

;2008年
* 高清睇真Kenny B

;2009年
* 耳分高下－第5－6集（2月5號－6號）
* 超級巨聲1評判－第1－6集
* My Name Is 邦－第1－2集（6月29號－30號）
* 美女廚房 (第二輯)－第2集（4月12號）

;2010年
* 我的故事‧我的歌－第5集（3月28號）
* 荃加福祿壽－第11集

;2013年
* 超級無敵獎門人 終極篇－第15集（9月1號）

;2015年
* 香港電台 生存之道（1月7號）
* 今晚睇李－第7集（3月15號）
* Sunday靚聲王－第7集（3月29號）
* 閨密教煮（主持節目）共10集

### 內地電視節目
;2010年
* 廣州電視台－美在花城2010

;2011年
* 廣東衛視－長隆魔幻跨年歌會（12月31號）

;2012年
* 廣東廣播電視台 麥王爭霸（1月7號）
* 南方衛視TVS 美麗戰場－第9集（3月3號）

;2013年
* 山東衛視－歌聲傳奇（4月19號、5月31號）
* 旅遊衛視－音樂心旅程（6月10號）

;2016年
* 江蘇衛視－蒙面唱將猜猜猜（第4、5、6期）

;2017年
*湖南衛視－歌手2017（第5、6、7、11期）

#### 《[[歌手2017]]》
2017年2月，加盟湖南衛視《歌手2017》、為第二位挑戰歌手，喺第三輪補位賽憑住《命硬》以第四名挑戰成功，跟住喺第三輪遭到淘汰，之後喺突圍賽演唱《停格》以第十名突圍失敗。

### MV演出
;2008年
* 上課時間（歐陽靖）
;2010年
* 中鋒（梁漢文）
;2016年
* 被單身的人（吳業坤）
;2017年
* 天空之城（Dough-Boy feat.側田）

## 平面廣告／電視廣告
* 2006年：好人歌集CD 
* 2006年：Neway好人狂迷 
* 2006年：NEC 手機  
* 2006年：肯德基KFC 
* 2006年、2007年：中原電器
* 2006年、2008 年：屈臣氏Watsons Water
* 2008年：Neway CEO
* 2013年：Giordano 服裝
* 2016-2017年：M Watch 馬來西亞及泰國區 代言人

## 獎項
;2005年
* 2005勁歌金曲優秀選第二回  －新人飆升獎
* 新城勁爆頒獎禮2005 ─I-Tech勁爆新人王
* 新城勁爆頒獎禮2005 ─勁爆新一代創作歌手
* 2005年度叱咤樂壇流行榜頒獎典禮 －叱咤樂壇新力軍男歌手 金獎
* 2005年度十大勁歌金曲頒獎典禮 －最受歡迎新人獎（男）金獎
* 第28屆十大中文金曲頒獎音樂會 －優秀流行歌手大獎
* 第28屆十大中文金曲頒獎音樂會－十大中文金曲獎《好人》
* 第28屆十大中文金曲頒獎音樂會－最有前途新人獎男歌手 金獎
* SINA Music樂壇民意指數頒獎禮2005 －我最喜愛男新人 金獎
* RoadShow至尊音樂頒獎禮2005 －Roadshow至尊新人男歌手
* 廣州電視台頒獎禮2005 －創作新人獎
* 加拿大中文電台加拿大至HIT中文歌曲排行榜2005 －全國推崇男新人
* 加拿大中文電台加拿大至HIT中文歌曲排行榜2005 －全國推崇十大歌曲《好人》
* YAHOO!搜尋人氣大獎2005 －樂壇新勢力獎
* One2Free香港十大手電娛樂頒獎禮 －香港頻道十大手電鈴聲《好人》
* Friday Magazine大專生熱愛歌手選舉 －最佳男新人
* PM05樂壇新人頒獎禮 －唱作男新人
* i-tech新城新人巡禮 －現場票選全城鋒湧新星 第二位
* 明報我最喜愛娛樂大賞 －最喜愛歌曲選舉 十大歌曲《好人》
* 雪碧中國原創音樂流行榜總選頒獎典禮2005 －優秀新人獎（港台）
* 2005年度9+2音樂先鋒榜頒獎典禮 －音樂先鋒（港台）新人獎
* IFPI香港唱片銷量大獎頒獎禮2005 － 最暢銷男新人

;2006年
* 第六屆華語音樂傳媒大獎 －最佳男新人
* 2006勁歌金曲優秀選第二回 優秀歌曲獎《情歌》
* 新城勁爆頒獎禮2006 ─新城勁爆男歌手
* 新城勁爆頒獎禮2006─新城勁爆歌曲《情歌》
* 2006年度叱咤樂壇流行榜頒獎典禮 －叱咤男歌手 銅獎
* 第29屆十大中文金曲頒獎音樂會 －優秀流行歌手大獎
* 第29屆十大中文金曲頒獎音樂會－十大金曲獎《情歌》
* 2006年度十大勁歌金曲頒獎典禮 －十大勁歌金曲《情歌》
* 2006年度十大勁歌金曲頒獎典禮－傑出表現獎 金獎
* 2006年度十大勁歌金曲頒獎典禮－最受歡迎唱作歌手獎 銅獎
* 2006年度四台聯頒音樂大獎 —卓越表現大獎 銀獎
* SINA Music樂壇民意指數頒獎禮2006 —新歌試聽 —最高收聽率歌曲（第四位）《情歌》
* SINA Music樂壇民意指數頒獎禮2006 —我最喜愛唱作人
* SINA Music樂壇民意指數頒獎禮2006—我最喜愛演唱會《側田One Good Show！演唱會》
* RoadShow至尊音樂頒獎禮2006 －至尊歌曲《情歌》
* RoadShow至尊音樂頒獎禮2006－至尊男歌手
* YAHOO!搜尋人氣大獎2006－Yahoo! 音樂十大人氣歌曲 《情歌》
* YAHOO!搜尋人氣大獎2006－原創音樂人《情歌》
* 9+2音樂先鋒榜2006年度頒獎典禮－ 港台十大先鋒金曲 - 《情歌》
* 9+2音樂先鋒榜2006年度頒獎典禮－ 先鋒K歌王
* 9+2音樂先鋒榜2006年度頒獎典禮－ 最受歡迎先鋒K歌 - 《決戰二世祖》
* IFPI香港唱片銷量大獎頒獎禮2006－ 十大銷量廣東唱片《One Good Show! 演唱會》
* IFPI香港唱片銷量大獎頒獎禮2006－ 十大銷量本地歌手
2007年
* JET Icon大獎
* 第7屆全球華語歌曲排行榜 －最受歡迎二十大金曲獎《情歌》 
* 第7屆全球華語歌曲排行榜－最受歡迎創作歌手
* 2007勁歌金曲優秀選第三回 －優秀歌曲獎《男人KTV》
* 新城勁爆頒獎禮2007 ─新城勁爆歌曲《男人KTV》
* 新城勁爆頒獎禮2007－新城勁爆創作男歌手
* 新城勁爆頒獎禮2007－新城勁爆男歌手
* 2007年度叱咤樂壇流行榜頒獎典禮 －專業推介叱咤十大 第9位《男人KTV》
* RoadShow至尊音樂頒獎禮2007 －至尊歌曲《男人KTV》
* RoadShow至尊音樂頒獎禮2007－至尊合唱歌曲《山歌》（與吳雨霏合唱）
* 2007年度十大勁歌金曲頒獎典禮 －十大勁歌金曲《男人KTV》
* YAHOO!搜尋人氣大獎2007 －Yahoo! Music人氣MV《男人KTV》
* YAHOO!搜尋人氣大獎2007－音樂搜尋唱作人獎
* SINA Music樂壇民意指數頒獎禮2007 —最高收聽率十大歌曲《男人KTV》
* SINA Music樂壇民意指數頒獎禮2007—我最喜愛唱作人
* SINA Music樂壇民意指數頒獎禮2007—合唱歌曲大獎《山歌》（與吳雨霏合唱）
* 第30屆十大中文金曲頒獎典禮 －十大金曲獎《男人KTV》
* 第30屆十大中文金曲頒獎音樂會－優秀流行歌手大獎
* 9+2音樂先鋒榜2007年度頒獎典禮 －港台十大金曲 - 男人KTV（側田／胡彥斌）
* 9+2音樂先鋒榜2007年度頒獎典禮 －最受歡迎先鋒K歌 - 男人KTV（側田／胡彥斌）
* 9+2音樂先鋒榜2007年度頒獎典禮 －最佳先鋒創作歌手獎
* 9+2音樂先鋒榜2007年度頒獎典禮 －先鋒K歌王
* IFPI香港唱片銷量大獎頒獎禮2007－十大銷量本地歌手（其一）
*第5屆《勁歌王》全球華人樂壇年度總選頒獎禮－粵語金曲獎《男人KTV》
*第5屆《勁歌王》全球華人樂壇年度總選頒獎禮－勁歌唱作王

;2008年
* 2008勁歌金曲優秀選第二回－ 優秀歌曲獎《未輸》
* 2008勁歌金曲優秀選第三回－ 優秀歌曲獎《三十日》
* YAHOO!搜尋人氣大獎2008－《三十日》 —側田 
* 9+2音樂先鋒榜2008年度頒獎典禮－港台十大先鋒金曲 - 《未輸》
* 9+2音樂先鋒榜2008年度頒獎典禮－ 先鋒K歌王
* 9+2音樂先鋒榜2008年度頒獎典禮－ 先鋒演繹歌手
* 9+2音樂先鋒榜2008年度頒獎典禮－ 先鋒創作歌手（其一）
* 2008年度十大勁歌金曲頒獎典禮－ 最受歡迎唱作歌星 - 銀獎
* 第31屆十大中文金曲頒獎音樂會 － 優秀流行歌手大獎
* 華語音樂盛典2009－樂迷網路投票獎－ 樂迷最愛男歌手：側田
* 華語音樂盛典2009－樂迷網路投票獎－樂迷最愛唱作歌手：側田
* 第6屆勁歌王全球華人樂壇年度總選頒獎典禮－金曲獎（粵語）- 側田 《三十日》
* 第6屆勁歌王全球華人樂壇年度總選頒獎典禮－勁歌作曲王：側田
* 第6屆勁歌王全球華人樂壇年度總選頒獎典禮－大熱人氣歌手：側田

;2009年
* 2009勁歌金曲優秀選第一回－優秀歌曲獎《無言無語》
* 2009勁歌金曲優秀選第二回－優秀歌曲獎《B.O.K》
* 新城勁爆頒獎禮2009－新城勁爆歌曲《B.O.K》
* 新城勁爆頒獎禮2009－新城勁爆創作歌手
* 新城勁爆頒獎禮2009－新城勁爆男歌手
* 2009年度叱吒樂壇流行榜頒獎典禮－叱吒樂壇唱作人 銀獎
* 2009年度十大勁歌金曲頒獎典禮－ 最受歡迎唱作歌星 銀獎 
* SINAMUSIC樂壇民意指數頒獎典禮2009－最高收聽率二十大歌曲 《B.O.K》
* SINAMUSIC樂壇民意指數頒獎典禮2009－我最喜愛唱作人 (男)
* 第32屆十大中文金曲頒獎禮音樂會 CASH最佳創作歌手獎
* 9+2音樂先鋒榜2009年度頒獎典禮－先鋒K歌王
* 9+2音樂先鋒榜2008年度頒獎典禮－最佳先鋒創作歌手
* IFPI香港唱片銷量大獎頒獎禮2009 －十大銷量廣東唱片《From Justin Collection Of His First 3 Years》
* IFPI香港唱片銷量大獎頒獎禮2009－十大銷量本地歌手

;2010年
* 2010勁歌金曲優秀選第一回－優秀歌曲獎《無限大》
* 第7屆勁歌王全球華人樂壇年度總選頒獎典禮－金曲獎十首（粵語）《B.O.K》 側田
* 第7屆勁歌王全球華人樂壇年度總選頒獎典禮－香港傑出青年歌手獎：側 田
* 第7屆勁歌王全球華人樂壇年度總選頒獎典禮－勁歌唱作人王獎：側 田
*新城勁爆頒獎禮2010 新城勁爆歌曲《愛的習慣》
*新城勁爆頒獎禮2010 新城勁爆男歌手
*新城勁爆頒獎禮2010 新城勁爆亞洲創作歌手大獎
*第33屆十大中文金曲頒獎音樂會 十大中文金曲《愛的習慣》
*第33屆十大中文金曲頒獎音樂會 CASH最佳創作歌手獎
*2010年度十大勁歌金曲 第8首十大勁歌金曲 《愛的習慣》
*9+2音樂先鋒榜頒獎典禮2010－港台十大先鋒金曲《愛的習慣》
*9+2音樂先鋒榜頒獎典禮2010－最受歡迎先鋒歌手
*9+2音樂先鋒榜頒獎典禮2010－最佳先鋒創作歌手

;2012年
* 第8屆《勁歌王》金曲金榜全球華人樂壇音樂盛典－勁歌創作王獎
* 第8屆《勁歌王》金曲金榜全球華人樂壇音樂盛典－《香港傑出青年歌手獎》

;2013年
* 第9屆《勁歌王》金曲金榜全球華人樂壇音樂盛典－國語金曲獎《很想很想說再見》
* 第9屆《勁歌王》金曲金榜全球華人樂壇音樂盛典－卓越表現大獎
* 第9屆《勁歌王》金曲金榜全球華人樂壇音樂盛典－最佳舞台演繹獎
* 新城勁語力頒獎禮2013－新城國語力歌曲獎《很想很想說再見》
* 新城勁語力頒獎禮2013－新城國語力亞洲創作歌手獎
* 新城勁語力頒獎禮2013－新城國語力優秀演繹獎

;2014年
* 2014 Yahoo! Buzz Awards 網上熱爆歌曲－優秀歌曲獎《I Miss Love》
* 2014 勁歌金曲優秀選第二回 － 優秀歌曲獎《I Miss Love》
*新城勁爆頒獎禮2014－新城勁爆歌曲獎《I Miss Love》
*新城勁爆頒獎禮2014－新城勁爆全國歌手大獎
*新城勁爆頒獎禮2014－新城勁爆亞洲創作歌手大獎
* 第10屆《勁歌王》金曲金榜全球華人樂壇音樂盛典－粵語金曲獎《I Miss Love》
* 第10屆《勁歌王》金曲金榜全球華人樂壇音樂盛典－創作王大獎
* 第10屆《勁歌王》金曲金榜全球華人樂壇音樂盛典－我最喜愛歌手大獎

;2015年
* 2015 勁歌金曲優秀選第一回－優秀歌曲獎《WeTouch》

## 參考

## 出面網頁

*側田新浪微博
*側田Facebook專頁
*側田Instagram
*側田騰訊微博
*側田Alive Not Dead網誌
*側田HK Headline網誌